สำนักงานเขตบางขุนเทียนโดยฝ่ายสิ่งแวดล้อมและสุขาภิบาลลงพื้นที่ตรวจสถานที่ดังกล่าวแล้วพบ เป็นสถานประกอบการเกี่ยวกับโลหะ ขณะตรวจไม่พบการเปิดเพลงผ่านเครื่องขยายเสียง จากการสอบถามผู้ควบคุมแจ้งว่าขณะผู้ร้องเรียนแจ้งมีการเปิดเพลงผ่านเครื่องขยายเสียงจริงซึ่งอาจทำให้รบกวนประชาชนได้ จึงได้แนะนำห้ามมิให้ก่อให้เกิดเสียงรบกวน และระมัดระวังการใช้เสียงมิให้เดือดร้อนประชาชนผู้พักอาศัยใกล้เคียง
บริเวณพื้นที่ดังกล่าวมีการเปิดเพลงเสียงดัง ตั้งแต่เช้าจนถึงเย็น บางวันมีไปถึงค่ำ (ที่เดือดร้อนรำคาญเนื่องจากบริเวณที่ผมอาศัยได้ยินแต่เสียงเบส มันเป็นเสียงเบสที่ดังตึบ ๆๆๆๆๆๆ อยู่ตลอด ซึ่งพยายามทำใจให้ชิน แต่มันไม่ชินครับ มันค่อนข้างน่ารำคาญมากๆ เวลามีเสียงดังตึบๆๆๆ ตึงๆๆ ตลอดเวลา) ผมลองขับรถไปดูเอง เสียงเกิดจากบริเวณนี้ครับ แต่ไม่กล้าเตือนเอง เนื่องจากกลัวความไม่ปลอดภัยครับ
จริงๆ เข้าใจในบริบทการทำงาน และการเปิดเพลงก็ไม่ได้ผิด แต่เปิดดังเกิน และเน้นเสียงเบส ถ้าลดเสียง ให้ได้ยินแค่สถานที่นั้นก็ไม่ได้มีปัญหาครับ ขอบคุณเขตที่ลงมาติดตามนะครับ